রিয়াল মাদ্রিদ ফুটবল ক্লাবের খেলোয়াড়ের তালিকা
রিয়াল মাদ্রিদ ফুটবল ক্লাব হচ্ছে একটি স্পেনীয় পেশাদার ফুটবল ক্লাব, স্পেনের রাজধানী মাদ্রিদে যেটির অবস্থান। এটি স্পেনীয় পেশাদার ফুটবলের শীর্ষ লীগ, লা লিগায় খেলে থাকে। ১৯০২ সালের ৬ই মার্চ তারিখে, মাদ্রিদ ফুটবল ক্লাব হিসেবে এই ক্লাবটি প্রতিষ্ঠা লাভ করে এবং ১৯০২ সালের ১৩ই মে তারিখে, ক্লাবটি তাদের ইতিহাসে প্রথম প্রতিযোগিতামূলক ম্যাচটি খেলে; যেখানে তারা কাম্পেওনাতো দে কোপা দে এস.এম. আলফনসো ১৩-এর সেমি-ফাইনালে প্রবেশ করেছিল। ১৯২৯ সালে, রিয়াল মাদ্রিদ লা লিগার ৩ প্রতিষ্ঠাতা সদস্যের মধ্যে একটি যারা লা লিগার ইতিহাসে কখনোই শীর্ষ বিভাগ হতে অবনমিত হয়নি (বাকি দুই সদস্য হলো অ্যাথলেতিক বিলবাও ও বার্সেলোনা)। তখন থেকে, ক্লাবটির প্রথম দলটি জাতীয় ও আন্তর্জাতিকভাবে সংগঠিত বেশ কয়েকটি প্রতিযোগিতায় অংশগ্রহণ করেছে। রিয়াল মাদ্রিদ বিংশ শতাব্দীর সবচেয়ে সফল ক্লাব, এপর্যন্ত ৬৪টি শিরোপা জয়লাভ করেছে; যার মধ্যে রেকর্ড পরিমাণ ৩৩টি লা লিগা শিরোপা, ১৯টি কোপা দেল রে শিরোপা, ১০টি স্পেনীয় সুপার কাপ শিরোপা, ১টি কোপা এভা দুয়ার্তে শিরোপা এবং ১টি কোপা দে লা লিগা শিরোপা রয়েছে। ইউরোপীয় এবং বিশ্বব্যাপী প্রতিযোগিতায়, রিয়াল সর্বমোট ২৫টি শিরোপা জয়লাভ করেছে; যার মধ্যে রেকর্ড পরিমাণ ১৩টি ইউরোপিয়ান কাপ/উয়েফা চ্যাম্পিয়নস লীগ শিরোপা, ২টি উয়েফা কাপ শিরোপা এবং ৪টি উয়েফা সুপার কাপ শিরোপা রয়েছে। আন্তর্জাতিক ফুটবলে, তারা রেকর্ড পরিমাণ ৬টি ক্লাব বিশ্ব চ্যাম্পিয়নশিপ জয়লাভ করেছে।
রিয়াল মাদ্রিদ কাস্তিয়া
১৯৪৮ সালে এডি প্লাস আল্ট্রা নামক তৎকালীন "তেরসেরা ডিভিশনে" খেলা একটি অপেশাদার ক্লাব রিয়াল মাদ্রিদকে সাহায্যকারী ক্লাব হতে রাজি হয়।রিয়াল মাদ্রিদ সেই ক্লাবকে আর্থিক সহায়তা করবে যার বদলে তারা তাদের সেরা খেলোয়াড়টিকে রিয়াল মাদ্রিদকে দিবে।১৯৫২ সাল নাগাদ ক্লাবটি অফিসিয়ালি রিয়াল মাদ্রিদের সংরক্ষিত ক্লাব হয়।
১৯৭২ সালে ক্লাবটির নাম পরিবর্তন করে রাখা হয় "কাস্তিয়া ক্লাব দে ফুটবল" বা "কাস্তিয়া সিএফ"।দলটি এই সময়েই নিজেদের স্বর্ণযুগ পার করে।
১৯৯১ সালে "রয়েল স্প্যানিশ ফুটবল ফেডারেশন" সংরক্ষিত ক্লাবগুলোর জন্য ভিন্ন ভিন্ন নাম ব্যবহার করার উপর নিষেধাজ্ঞা দেয়।সেজন্য ক্লাবটির নাম পরিবর্তন করে রিয়াল মাদ্রিদ দেপোর্তিভো ও পরে রিয়াল মাদ্রিদ বি করা হয়।৯০ এর দশকের শুরুর দিকে বর্তমান সময়ের দুই সেরা কোচ ও সাবেক কাস্তিয়া প্লেয়ার ভিসেন্তে দেল বস্ক ও রাফায়েল বেনিতেজ এই ক্লাবেই কোচিং ক্যারিয়ার শুরু করেন।
২০০৪-০৫ মৌসুমে ক্লাবটি "রিয়াল মাদ্রিদ কাস্তিয়া" নামে পরিচিত হয়ে ওঠে।২০০৬ সালে ক্লাবের স্টেডিয়ামটির নাম পরিবর্তন করে আলফ্রেদো দি স্তিফানো স্টেডিয়াম করা হয়।